
X ELTOS ŽINIOS, 1995.11.16. 

GINČĄ SU KAIMYNAIS GALI TEKTI SPRĘSTI TARPTAUTINIAME 
TEISME. Užsienio reikalų ministras Povilas Gylys neatmeta 
galimybės, kad Lietuvai gali tekti kreiptis į tarptautinį 
teismą, prašant išspręsti ginčą su Latvija. Komentuodamas 
Latvijos atsakymą į Lietuvos notą dėl kaimyninės valstybės ir 
užsienio kompanijų susitarimo žvalgyti bei eksploatuoti naftą 
ginčytinoje Baltijos jūros šelfo dalyje, ketvirtadienį spaudos 
konferencijoje URM vadovas teigė, kad tolesnės derybos bus 
įmanomos tik tuomet, kai bus galutinai suformuota Latvijos 
Vyriausybė. 

Šios savaitės pradžioje Latvijos įteiktoje notoje pažymima, 
kad šios šalies URM "savo veikloje.-visuomet vadovavosi 
tarptautinės teisės normomis ir tebelaiko galiojančiais visus 
susitarimus su Lietuva dėl jūros sienos", taip pat ir abiejų 
šalių prezidentų bei premjerų pasirašytą "Maišiagalos 
memorandumą". 

Tuo tarpu lapkričio 8 dieną latviams įteiktoje Lietuvos URM 
notoje pažymima, kad šių kaimyninių valstybių nebesieja jokie ` 
ankstesni siūlymai ar susitarimai, paskelbti derybose su 
Latvija dėl sienos ir ekonominės zonos Baltijos jūroje, taip 
paskelbiant minėtą memorandumą negaliojančiu. 

"Atsakomojoje Latvijos notoje pareikšta argumentacija - 


nejtikinanti", spaudos konferencijoje sakė ministras P.Gylys. 
Jo žodžiais, Lietuva pasielgė logiškai, nusiųsdama notą su 
kategoriškais teiginiais. "Latviai elgėsi vienašališkai, mes - 
taip pat", sakė URM vadovas, komentuodamas savavališką 


kaimyninės šalies sprendimą pasirašyti sutartj su naftos 
bendrovėmis AMOCO ir OPAB. 

PIKETAS. Prie Vilniaus rajono savivaldybės pastato 

etvirtadienį įvyko piketas. Apie šimtas susirinkusiųjų 
protestavo prieš dabartinės Vilniaus rajono savivaldybės 
administracijos neteisėtai atleidžiamus iš pareigų lietuvius ir 
kitų tautybių piliečius, nepritariančius Lietuvos lenkų rinkimų 
akcijai (LLRA). Anot piketuojančių, "kantrybės taurę" perpildė 
Švietimo skyriaus vedėjos D.Sabienės bei ikimokyklinio 
auklėjimo inspektorės V.Laugalienės atleidimas iš darbo. 

Pikete dalyvavo mokytojai bei Seimo nariai, buvo priimta 
rezoliucija, kurioje reikalaujama nedelsiant išnagrinėti žmonių 
atleidimo iš darbo priežastis ir grąžinti į darbą tautiniu 
pagrindu neteisėtai atleistus žmonės. Rezoliucija bus įteikta 
Lietuvos Respublikos prezidentui, Seimui ir Vyriausybei. Piketą 
organizavo Tėvynės Sąjunga (Lietuvos konservatoriai), Sąjūdis, 


"Vilnijos" draugija. i ————- 

